Yufeg fell-as yiḍes am uɣebbar. Allen, ldint am tid isemden urawen-nsent ɣer yigenni n liser. Tafat, tḥar d acu ara texdem akken ad taweḍ ɣer lebɣi n wul amuddir. Tettetti deg wusu am teḥbult n uɣrum deg uferraḥ yefkan azuɣer. Imdanen merra țțsen ; wa ijexxar, xa yezder deg wanu n tirga d laman, ma d Tafat, yerwel fell-as yiḍes yegla-d s uxemmem yeqqazen ! La jexxren yiḥulfan-is s tsusmi d usirem yeggugen.